[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000019", "text": "Sefydliad y Gwyddorau Biofeddygol (IBMS)"}, {"text_idx": "#000021", "text": "Pam dewis y cwrs hwn?"}, {"text_idx": "#000023", "text": "Caiff ei addysgu gan di\u0302m profiadol o academyddion, gwyddonwyr biofeddygol a gweithwyr iechyd proffesiynol eraill sydd ag ystod o arbenigedd pwnc ac ymchwil."}, {"text_idx": "#000025", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLlety"}, {"text_idx": "#000026", "text": "Mae ein gradd Gwyddor Biofeddygol wedi\u2019i hachredu gan Sefydliad y Gwyddorau Biofeddygol (IBMS).\nMae wedi\u2019i datblygu ar y cyd a\u0302\u2019r Bwrdd Iechyd Prifysgol lleol i sicrhau addysg ddilys a chyfoes mewn lleoliadau biofeddygol go iawn, a hynny drwy gydol y rhaglen.\nMae\u2019n rhoi cyfle i chi ddefnyddio cyfleusterau newydd, arbenigol iawn sydd wedi\u2019u lleoli yn y brifysgol, mewn canolfannau ymchwil lleol ac mewn labordai clinigol.\nCaiff y cwricwlwm a\u2019r asesu eu hadolygu\u2019n rheolaidd drwy gyfarfodydd cyswllt a\u0302 chyflogwyr lleol a labordai\u2019r GIG er mwyn sicrhau eich bod yn cael y cysyniadau diweddaraf ym maes Gwyddor Biofeddygol.\nMae\u2019n cynnwys blwyddyn sylfaen ddewisol i\u2019ch paratoi at astudio ymhellach drwy adeiladu ar eich gwybodaeth wyddonol sylfaenol a\u2019ch sgiliau astudio academaidd.\nMae\u2019r addysgu yn gynhwysol a chefnogol ac mae cymorth tiwtorial drwy gyfrwng y Gymraeg ar gael."}, {"text_idx": "#000027", "text": "Beth fyddwch chin ei astudio"}, {"text_idx": "#000028", "text": "Mae blwyddyn gyntaf ein rhaglen yn sefydlu platfform y wybodaeth graidd ar draws meysydd pwnc allweddol gan gynnwys bioleg, ffisioleg, mathemateg ac ystadegau, yn ogystal a\u0302 chyflwyno myfyrwyr i imiwnoleg a microbioleg. Mae modiwlau penodol yn sicrhau bod myfyrwyr yn ennill y sgiliau labordy angenrheidiol ac yn cael dealltwriaeth sylfaenol o faterion proffesiynol sy\u2019n berthnasol i\u2019r gwyddonydd biofeddygol."}, {"text_idx": "#000029", "text": "Ymarfer Proffesiynol ar gyfer y Gwyddorau Biofeddygol a Bywyd: Nod y modiwl yw eich cyflwyno i elfennau damcaniaethol, ymarferol a phroffesiynol y Gwyddorau Biofeddygol a Bywyd.\nBioleg Celloedd, Biocemeg a Geneteg: Bydd y modiwl hwn yn rhoi cyfle i chi ymgyfarwyddo a\u0302 rhannau strwythurol celloedd, biocemeg a sut mae celloedd yn gweithredu, gyda phwyslais arbennig ar geneteg a strwythur DNA. Bydd hefyd yn cyflwyno technegau labordy perthnasol.\nMathemateg ac ystadegau ar gyfer gwyddoniaeth: Bydd y modiwl hwn yn codi mathemateg myfyrwyr i lefel gofynnol ar gyfer rhaglenni gwyddoniaeth prifysgol. Bydd ystadegau sylfaenol, tebygolrwydd a dadansoddi data hefyd yn cael eu cynnwys yn y modiwl hwn i baratoi at fodiwlau yn y dyfodol.\nSgiliau hanfodol ar gyfer Gwyddorau Bywyd: Nod y modiwl yw datblygu sgiliau hanfodol mewn gweithdrefnau labordy, gwerthfawrogi moeseg, y cysylltiad rhwng theori ac arbrofi a dadansoddi cysylltiedig. Bydd hefyd yn datblygu ac yn gwella sgiliau ysgrifennu adroddiadau arbrofol.\nIechyd, Lles a'r Corff: Bydd y modiwl hwn yn datblygu dealltwriaeth o weithrediad ffisiolegol arferol prif systemau\u2019r corff, a chynnal homeostasis mewn unigolion iach.\nCyflwyniad i Imiwnoleg a Microbioleg: Bydd y modiwl hwn yn rhoi gwybodaeth graidd ym meysydd microbioleg ac imiwnoleg ac yn eu galluogi i wneud gwaith ymarferol mewn Labordai microbioleg a phatholeg."}, {"text_idx": "#000030", "text": "Mae ail flwyddyn y rhaglen gan mwyaf yn cynnwys modiwlau arbenigol er mwyn rhoi\u2019r wybodaeth angenrheidiol i chi ym meysydd allweddol Gwyddor Biofeddygol. Cewch eich addysgu am fethodoleg ymchwil a byddwch yn cynllunio ac yn gwneud prosiect bach i\u2019ch paratoi at brosiect y flwyddyn olaf. Caiff sgiliau ymarferol eu hatgyfnerthu drwy dreulio 5 wythnos mewn lleoliad ymchwil clinigol."}, {"text_idx": "#000031", "text": "Bioleg Foleciwlaidd a Chelloedd: Bydd y modiwl hwn yn datblygu gwybodaeth ymhellach am y pwnc hwn gan adeiladu ar y gwaith a wnaed yn y flwyddyn gyntaf. Bydd yn archwilio swyddogaethau hanfodol y gell gan gynnwys metabolaeth, dyblygu DNA a mynegiant genynnau. Bydd hefyd yn archwilio bioleg moleciwlaidd yn fanwl a phynciau fel marcwyr polymorffig, dadansoddiad RFLP a chlefyd genetig. Bydd hefyd yn archwilio bioleg foleciwlaidd yn fanwl a phynciau megis marcwyr polymorffig, dadansoddiad RFLP a chlefyd genetig.\nGwyddorau\u2019r Gwaed: Bydd y modiwl yn datblygu eich dealltwriaeth o wyddoniaeth drallwyso (tranfusion) ac anhwylderau haematolegol a biocemegol clinigol amrywiol (gwyddorau\u2019r gwaed), yn ogystal a\u0302 datblygu gwybodaeth fanwl am yr ymchwiliadau labordy i roi diagnosis a rheoli clefydau o\u2019r fath.\nTheori, Ymarfer a Dulliau Ymchwilio: Bydd y modiwl hwn yn datblygu eich sgiliau meddwl yn feirniadol a datrys problemau mewn cyd-destun ymchwil a pharatoi i gynnal prosiect ymchwil.\nCellog a Histopatholeg: Bydd y modiwl hwn yn datblygu gwerthfawrogiad beirniadol o bwysigrwydd clinigol a labordy sytoleg a histopatholeg wrth gael diagnosis a rheoli clefydau dynol.\nMicrobioleg Feddygol: Bydd y modiwl hwn yn sefydlu gwybodaeth ddofn ac eang am bathogenau microbaidd, eu cylchoedd bywyd a sut maent yn rhyngweithio a\u0302 phobl ac organebau lletyol eraill. Bydd yn archwilio mesurau rheoli a phrofion microbiolegol ac yn eu cymhwyso i astudiaethau achos.\nSgiliau Labordy Uwch ar gyfer Gwyddorau Bywyd a Biofeddygol: Mae\u2019r modiwl yn eich cyflwyno i dechnegau labordy uwch Gwyddorau Bywyd a Biofeddygol, er mwyn datblygu dealltwriaeth o Faterion Rheoleiddio, Iechyd a Diogelwch, a chymhwyso gwybodaeth academaidd mewn cyd-destun Labordy Patholeg."}, {"text_idx": "#000032", "text": "Mae\u2019r flwyddyn astudio olaf yn canolbwyntio ar bynciau sydd ar flaen y gad mewn ymchwil gyfredol ym maes Gwyddor Biofeddygol a bydd yn datblygu eich sgiliau beirniadol a dadansoddol ymhellach. Rhan sylweddol o\u2019r flwyddyn olaf yw prosiect ymchwil 40 credyd lle cewch wneud darn annibynnol o ymchwil mewn maes sydd o ddiddordeb arbennig i chi."}, {"text_idx": "#000033", "text": "Prosiect ymchwil: Mae\u2019r modiwl hwn yn gyfle i chi integreiddio a defnyddio gwybodaeth a gawsoch yn ystod eich astudiaethau gradd, gan eu defnyddio mewn modd hunanysgogol ac ymarferol i ymchwilio a datrys problemau, ac ymestyn eich dysgu i faes penodol mewn gwyddoniaeth gymhwysol. Bydd hefyd yn datblygu eich arbenigedd ymchwil ymarferol ac yn eich paratoi at astudio o\u0302l-radd/cyflogaeth ar lefel graddedigion mewn maes gwyddoniaeth gymhwysol.\nBioleg Clefydau: Yn y modiwl hwn datblygir y cysyniad o glefyd yng nghyd-destun y mecanweithiau ffisiolegol arferol. Bydd yn archwilio pathoffisioleg cyflyrau cyffredin, gan ddechrau gyda dealltwriaeth feirniadol o fecanweithiau patholegol meinweoedd, organau a systemau organau dethol a ffarmacolegol cysylltiedig.\nGeneteg Glinigol a Bioleg Canser: Bydd y modiwl yn datblygu eich dealltwriaeth o dechnegau modern ar gyfer adnabod ac astudio genynnau sy\u2019n gysylltiedig a\u0302 chlefydau dynol. Bydd yn cynnwys ymchwilio i batholeg anhwylderau genetig etifeddadwy mewn pobl, sgrinio genetig, therapi genynnau dynol a meddygaeth bersonol. Yn ogystal, astudir bioleg canser, celloedd tiwmor, oncogenau, genynnau atal tiwmor ac epigeneteg canser.\nClefyd Heintus, Imiwnedd a Llid: Bydd y modiwl hwn yn hybu\u2019r gallu i werthuso\u2019r berthynas rhwng agweddau ar fioleg ddynol, rheoli heintiau a microbioleg feddygol, ro\u0302l llid ac ymatebion imiwnedd penodol ac amhenodol, yn ogystal a\u0302 phatholeg moleciwlaidd a chellog clefydau sy\u2019n gysylltiedig ag ymateb yr imiwnedd (e.e. diffyg imiwnedd).\nDatblygiadau mewn Meddygaeth - Diagnosteg a Therapiwteg: Bydd y modiwl hwn yn datblygu eich dealltwriaeth o\u2019r prif ddulliau diagnostig, ymyriadau therapiwtig a strategaethau triniaeth (meddygol a llawfeddygol) wrth reoli\u2019r prif glefydau ac anhwylderau."}, {"text_idx": "#000034", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000036", "text": "Y gofynion academaidd ar gyfer y cwrs yw 80-112 o bwyntiau tariff UCAS ar lefel Safon Uwch TAG neu gyfwerth, gan gynnwys gwyddoniaeth ar lefel 3."}, {"text_idx": "#000037", "text": "Wedi\u2019i ategu gan Fframwaith Dysgu Gweithredol (ALF) y Brifysgol, mae\u2019r cwrs yn cyflwyno\u2019r dysgu drwy nifer o ddulliau hyblyg:"}, {"text_idx": "#000040", "text": "Defnyddir amrywiaeth eang o ddulliau asesu; mae\u2019r rhain yn cynnwys dyddiaduron dysgu, prosiectau grw\u0302p, portffolios, gwaith cwrs, adolygiadau llenyddiaeth, cyflwyniadau llafar a phosteri, astudiaethau achos ac adroddiadau labordy, ac arholiadau/profion yn y dosbarth. Asesir pob modiwl drwy amryw o ddulliau, gan alluogi myfyrwyr i arddangos eu potensial llawn. Traethawd hir fydd un o elfennau olaf eich asesiad. Caiff y rhan fwyaf o aseiniadau eu cyflwyno yn electronig."}, {"text_idx": "#000041", "text": "Mae Prifysgol Wrecsam wedi ymrwymo i gefnogi ein myfyrwyr i wneud y gorau o\u2019u potensial academaidd."}, {"text_idx": "#000042", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000044", "text": "Mae'r cwrs yn creu cyfleoedd eang ar gyfer cyflogaeth yn y meysydd canlynol:"}, {"text_idx": "#000045", "text": "Diwydiant biotechnoleg (ymchwil a datblygu)\nDiwydiant fferyllol (ymchwil a datblygu)\nDiwydiant bwyd a dw\u0302r (profi, ymchwil a datblygu)"}, {"text_idx": "#000047", "text": "Mae'n paratoi myfyrwyr sy'n dymuno dilyn gyrfa mewn ymchwil, addysgu, meddygaeth, deintyddiaeth neu ddilyn astudiaethau tuag at ein gradd MSc mewn Gwyddoniaeth Biofeddygol, Tystysgrif PhD neu Dystysgrif Addysg O\u0302l-raddedig (TAR)."}, {"text_idx": "#000048", "text": "Bydd cwblhau'r radd hon hefyd yn sicrhau cyfleoedd cyflogaeth y tu allan i feysydd gwyddoniaeth biofeddygol uniongyrchol fel rolau rheoli a chyllid."}, {"text_idx": "#000049", "text": "Mae'r cwrs BSc (Anrh) Gwyddor Biofeddygol yn berthnasol ac yn barod i gyflogwyr, gan ddefnyddio partneriaeth rhwng Prifysgol Glyndw\u0302r Wrecsam a Bwrdd Iechyd Prifysgol Betsi Cadwaladr (BIPBC). Mae wedi'i achredu gan y Sefydliad Gwyddorau Biofeddygol (IBMS). Fe'i haddysgir gan di\u0302m profiadol o academyddion, gwyddonwyr biofeddygol a gweithwyr iechyd proffesiynol eraill sydd ag ystod o arbenigedd pwnc ac ymchwil."}, {"text_idx": "#000050", "text": "Mae achrediad gradd IBMS yn sicrhau bod cwrs gradd yn cwmpasu cydrannau academaidd y safonau hyfedredd ar y lefel ofynnol, felly rydym yn bodloni safonau hyfedredd y Cyngor Proffesiwn Iechyd a Gofal (HCPC) ar gyfer gwyddonwyr biofeddygol. Mae myfyrwyr hefyd yn derbyn addysg wyddonol eang sy'n seiliedig ar ymchwil ac yn datblygu sgiliau ymarferol a phrofiad y mae cyflogwyr yn eu gwerthfawrogi."}, {"text_idx": "#000051", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}]